**LĒMUMS**

**2025. gada 24. aprīlī Nr.** **272**

**Par nekustamā īpašuma “Birznieku Upmalas”, Bunkas pagasts, nodošanu atsavināšanai izsolē**

Nekustamais īpašums “Birznieku Upmalas”, Bunkas pagasts, kadastra Nr. 6446 005 0292, reģistrēts Kurzemes rajona tiesas Bunkas pagasta zemesgrāmatas nodalījumā Nr.100000943176 uz Dienvidkurzemes novada pašvaldības vārda.

Īpašums sastāv no vienas zemes vienības ar kadastra apzīmējumu 6446 005 0200, 1,67 ha kopplatībā. Kadastra informācijas sistēmā zemes vienībai norādīta sekojoša eksplikācija: 1,05 ha lauksaimniecībā izmantojamā zeme, 0,44 ha krūmāji, 0,18 ha zeme zem ūdens.

Par zemes vienību nav spēkā esošu, noslēgtu zemes nomas līgumu. Par zemes vienību ir noslēgts medību tiesību līgums, kurš tiks izbeigts, slēdzot vienošanos, pēc īpašuma atsavināšanas un īpašnieku maiņas zemesgrāmatā.

Zemes vienība neatrodas valsts nozīmes/reģiona nozīmes kultūras pieminekļa teritorijā un neatrodas dabas lieguma teritorijā.

Saskaņā ar Priekules novada teritorijas plānojumu 2015.-2026.gadam zemes vienība atrodas lauksaimniecības un mežu teritorijā.

Saskaņā ar 28.03.2025. Dienvidkurzemes novada Būvvaldes izsniegto Izziņu Nr.B/2025/1.7/3 “Par zemes vienības plānoto (atļauto) teritorijas izmantošanu” (Pielikums Nr.2), galvenie zemes izmantošanas veidi: viensētu apbūve (11004), lauksaimnieciskās ražošanas uzņēmumu apbūve (13003), lauksaimnieciska izmantošana (22001), labiekārtota ārtelpa (24001), ārtelpa bez labiekārtojuma (24002), ūdens telpas publiskā izmantošana (24003).

Būvvalde norāda, ka saskaņā ar Aizsargjoslu likumu zemes vienībā reģistrētie apgrūtinājumi un uz tiem attiecināmie aprobežojumi var ierobežot augstākminēto plānoto (atļauto) teritorijas izmantošanu. Ierobežojumus var radīt arī citi normatīvie akti, kuru prasības attiecināmas uz šo teritoriju un konkrēto attīstības ieceri.

Nekustamais īpašums nav nepieciešams pašvaldībai un tās iestādēm noteikto funkciju veikšanai.

Pamatojoties uz minēto un Pašvaldību likuma 10.panta pirmās daļas 16.punktu, 73.panta ceturto daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta pirmo daļu, 5.panta pirmo un piekto daļu, 9.panta otro daļu, 08.04.2025. Attīstības un tautsaimniecības komitejas sēdes atzinumu,

**Dienvidkurzemes novada pašvaldības dome** **NOLEMJ:**

1. **Nodot** atsavināšanai nekustamo īpašumu “Birznieku Upmalas”, Bunkas pagasts, kadastra Nr. 6446 005 0292, sastāvošs no zemes vienības ar kadastra apzīmējumu 6446 005 0200, 1,67 ha platībā, **pārdodot** mutiskā izsolē ar augšupejošu soli.
2. **Noteikt**, ka izsoles sākumcena ir vienāda ar nosacīto cenu.
3. **Iekļaut** izsoles noteikumos nosacījumu:
	1. pirkuma maksas samaksas termiņš līdz 3 mēnešiem no izsoles dienas.
	2. citi apgrūtinājumi: zemes vienībai nav nodrošināta piekļuve.
4. **Noteikt** Dienvidkurzemes novada pašvaldības Īpašuma atsavināšanas un izsoļu komisiju organizēt atsavināšanas procesu (izsoli), atbilstoši normatīvajos aktos noteiktajai kārtībai.
5. Dienvidkurzemes novada pašvaldības Īpašuma atsavināšanas un izsoļu komisijas priekšsēdētājs atbild par lēmuma izpildi.
6. Dienvidkurzemes novada Nekustamā īpašuma pārvaldes Nekustamā īpašuma speciālists Bunkas pagastā atbild par medību tiesību nomas līguma izbeigšanu.

Domes priekšsēdētāja vietnieks

tautsaimniecības jautājumos (paraksts\*) Aivars Galeckis

Lēmums nosūtāms:

1. Centrālās pārvaldes Sabiedrisko attiecību un mārketinga daļai – publiskošanai;
2. Finanšu un grāmatvedības daļai Dainim Zvirbulim;
3. Īpašuma atsavināšanas un izsoļu komisijai;
4. Nekustamā īpašuma speciālistei Ilzei Lācītei;
5. Bunkas pagasta pārvaldes vadītājam.